Uredba Komisije (ES) št. 2194/96

z dne 15. novembra 1996

o spremembi Uredbe (EGS) št. 120/89 o skupnih podrobnih pravilih za uporabo izvoznih prelevmanov in dajatev za kmetijske proizvode

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo Komisije (ES) 923/96 [2], in zlasti členov 9(2), 13(11) in 16(2) Uredbe ter ustreznih določb drugih uredb o skupni ureditvi trgov za kmetijske proizvode,

ker se v nekaterih okoliščinah uporablja izvozni prelevman ali dajatev za vse izvozne transakcije in fizične izstope kmetijskih proizvodov, ki izpolnjujejo pogoje iz členov 9(2) in 10(1) Pogodbe, iz carinskega območja Skupnosti;

ker člen 30(1)(b)(i) Uredbe Komisije (EGS) št. 3719/88 [3], kakor je bila nazadnje spremenjena z Uredbo (ES) št. 2137/95 [4], določa, da morajo proizvodi, za katere se predloži izvozno dovoljenje, zapustiti carinsko območje Skupnosti v 60 dneh od dneva sprejema izvozne deklaracije;

ker člen 32(1) Uredbe Komisije (EGS) št. 3665/87 [5], kakor je bila nazadnje spremenjena z Uredbo (ES) št. 1384/95 [6], določa, da mora blago v 60 dneh od datuma, ko za blago preneha veljati ureditev, predvidena v členu 4 ali 5 Uredbe Sveta (EGS) št. 565/80 [7], kakor je bila spremenjena z Uredbo (ES) št. 2026/83 [8], zapustiti carinsko območje Skupnosti v svojem prvotnem stanju;

ker za kmetijske proizvode, kadar se izvozni prelevman ali dajatev določi po datumu sprejetja izvozne deklaracije zanje, ne velja plačilo takega prelevmana ali dajatve, če zapustijo carinsko območje Skupnosti v 60-dnevnem roku iz člena 30(1)(b)(i) Uredbe (EGS) št. 3719/88; ker se za kmetijske proizvode, za katere velja ena od ureditev iz členov 4 in 5 Uredbe (EGS) št. 565/80, izvozni prelevmani in dajatve ne uporabljajo, če se izvozijo v rokih, določenih v skladu s členom 32(1) Uredbe (EGS) št. 3665/87;

ker člen 211 Uredbe Sveta (EGS) št. 2913/92 [9], kakor je bila nazadnje spremenjena z Aktom o pristopu Avstrije, Finske in Švedske, določa, da neizpolnjevanje pogojev, pod katerimi je bilo dovoljeno, da blago zapusti carinsko območje Skupnosti s popolno ali delno oprostitvijo izvoznih dajatev, povzroči nastanek carinskega dolga pri izvozu; ker carinski dolg nastane v trenutku, ko blago ali kmetijski proizvodi zapustijo carinsko območje Skupnosti; ker je deklarant dolžnik;

ker člen 251 Uredbe Komisije (EGS) št. 2454/93 z dne 2. julija 1993 o določitvi predpisov za izvajanje Uredbe Sveta (EGS) št. 2913/92 o vzpostavitvi carinskega zakonika Skupnosti [10], kakor je bila nazadnje spremenjen z Uredbo (ES) št. 1676/96 [11], določa, da se izvozne deklaracije razveljavijo, ko je blago deklarirano za izvoz, vendar ni zapustilo carinskega območja Skupnosti v predpisanem roku; ker se po drugi strani to določilo ne more uporabiti, ko je izvoz opravljen;

ker plačilo nadomestila lahko izhaja iz mesečnega povišanja ali pozitivnega popravka stopnje nadomestila, določene kot nič;

ker so potrebne nekatere spremembe Uredbe Komisije (EGS) št. 120/89 [12], kakor je bila nazadnje spremenjena z Uredbo (EGS) št. 1431/93 [13], za zagotovitev pristopa glede na zgoraj opredeljene dejavnike;

ker so ukrepi, predvideni s to uredbo, v skladu z mnenjem pristojnih upravljalnih odborov,

SPREJELA NASLEDNJO UREDBO:

Člen 1

Uredbi Komisije (EGS) št. 120/89 se doda naslednji člen 4a:

"Člen 4a

1. Če se člen 4 ne uporablja in če ni odobrenega nadomestila za proizvode, nastane za deklaranta dolg v smislu člena 211 Uredbe Sveta (EGS) št. 2913/92 [14], če proizvodi zapustijo carinsko območje Skupnosti po 60-dnevnem roku iz člena 32(1) Uredbe (EGS) št. 3665/87 ali člena 30(1)(b)(i) Uredbe (EGS) št. 3719/88 po stopnji, ki velja v skladu z drugim pododstavkom zgoraj navedenega člena 4(1), vendar na podlagi vrste, značilnosti in količine izvoženih proizvodov, navedenih v prvotno sprejeti izvozni deklaraciji.

Za namene tega odstavka se zadnji pododstavek člena 251(2)(a) Uredbe Komisije (EGS) št. 2454/93 [15] ne uporablja.

2. Šteje se, da je carinski dolg iz odstavka 1 nastal na kraju, kjer se sprejme izvozna deklaracija.

Od dneva, od katerega se uporablja izvozni prelevman za proizvode iz odstavka 1, carinski urad izstopa iz carinskega območja Skupnosti obvesti carinski urad, kjer so bile opravljene carinske izvozne formalnosti, o datumu, ko so zadevni proizvodi dejansko zapustili carinsko območje Skupnosti, tako da vrne kontrolni izvod T5 ali fotokopijo kontrolnega izvoda T5 ali pošlje poročilo, posebej sestavljeno v ta namen.

Dokument, ki se pošlje carinskem uradu, kjer so bile opravljene carinske izvozne formalnosti, izpolni carinski urad izstopa z naslednjo navedbo:

Aplicación del artículo 4 bis del Reglamento (CEE) no120/89

Anvendelse af artikel 4a i forordning (EF) nr. 120/89

Anwendung von Artikel 4a der Verordnung (EWG) Nr. 120/89

Εφαρμογη τον κανονισμον (ΕΟΚ) αρι. 120/89

Application of Article 4a of Regulation (EEC) No 120/89

Application de l'article 4 bis du règlement (CEE) no 120/89

Applicazione dell'articolo 4 bis del regolamento (CEE) n. 120/89

Toepassing van artikel 4 bis van Verordening (EEG) nr. 120/89

Aplicaçao do artigo 4oA do Regulamento (CEE) no 120/89

Asetuksen (ETY) N:o 120/89 4 a artiklan soveltaminen

I enlighet med artikel 4a i förordning (EEG) nr 120/89.

3. Če carinski urad, kjer so bile opravljene carinske izvozne formalnosti, ni pristojen za zaračunavanje izvoznih prelevmanov, obvesti pristojni nacionalni organ."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. novembra 1996

Za Komisijo

Franz Fischler

Član Komisije

[1] UL L 126, 24.5.1996, str. 37.

[2] UL L 181, 1.7.1992, str. 21.

[3] UL L 214, 8.9.1995, str. 21.

[4] UL L 331, 2.12.1988, str. 1.

[5] UL L 134, 20.6.1995, str. 14.

[6] UL L 351, 14.12.1987, str. 1.

[7] UL L 199, 22.7.1983, str. 12.

[8] UL L 62, 4.3.1980, str. 5.

[9] UL L 302, 19.10.1992, str. 1.

[10] UL L 218, 28.8.1996, str. 1.

[11] UL L 253, 11.10.1993, str. 1.

[12] UL L 140, 11.6.1993, str. 27.

[13] UL L 16, 20.1.1989, str. 19.

[14] UL L 302, 19.10.1992, str. 1.

[15] UL L 253, 11.10.1993, str. 1.

--------------------------------------------------